Die mis in Krismis | SARIE
Die mis in Krismis	deur Marita van der Vyver
Soos my ma wat al amper ’n dekade afwesig is – en ek sukkel stééds om gewoond te raak aan ’n Kerstafel sonder haar kleurryke, alkohol-deurdrenkte trifle. Boonop is sy in die Kersmaand gebore én oorlede. Daarom word ek dikwels hierdie tyd van die jaar deur ’n driedubbele verlange oorval. ’n Verjaardagverlange, ’n sterfdagverlange én die onvermydelike seisoenale Kersverlange.